

**ᑭᒃᑯᓕᒫᓂᒃ ᑐᓴᕐᑎᑦᓯᒍᑦ ᓄᓇᕗᑦᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ**

**ᑭᒃᑯᓕᒫᓂᒃ ᓈᓚᑦᑎᑦᓯᓂᖏᓐᓂᒃ**

**ᑐᓴᕐᑎᑦᓯᒍᑦ ᑐᓂᔭᐅᕗᖅ** ᐅᕙᓂ ᔫᓂ 28, 2013 ᐅᑯᐊ ᓄᓇᕗᑦᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ (ᐆᒪᔪᓕᕆᔨᕐᔪᐊᑦ ᐅᕝᕙᓘᓐᓃᑦ ᑲᑎᒪᔩᑦ) ᑲᒪᒋᔭᖃᓛᕐᒪᑕ ᑭᒃᑯᓕᒫᓂᒃ ᓈᓚᑦᑎᑦᓯᓂᕐᒥᒃ ᑲᒪᒋᓗᒋᑦ ᐃᓱᒪᒋᔭᑦ ᓄᑖᙳᕆᐊᕈᑏᑦ ᐅᑯᓄᖓ ᒫᓐᓇ ᑲᑎᑦᑐᒋᑦ ᐊᔪᙱᑕᑦ ᐊᖑᓇᓱᒃᑕᐅᓂᕐᒥᒃ ᐊᒥᑦᑐᖅᒥ ᓇᓄᐃᑦ ᑕᒫᓂ ᓄᓇᕗᑦᒥ ᓄᓇᖁᑎᑖᖑᓯᒪᔫᑉ ᓇᓛᓂ.

**ᐱᔾᔪᑕᐅᔪᖅ ᑲᒪᒋᔭᐅᓂᐊᕐᑐᖅ ᓈᓚᑦᑎᑦᓯᓂᕐᒥ:**

ᐱᔾᔪᑕᐅᔪᖅ ᑲᒪᒋᔭᐅᓂᐊᕐᑐᖅ ᑭᒃᑯᓕᒫᓂᒃ ᓈᓚᑦᑎᑦᓯᓂᕐᒥ ᐅᑯᐊ ᑲᑎᑦᑐᒋᑦ ᐊᔪᙱᑕᑦ ᐊᖑᓇᓱᒃᑕᐅᓂᕐᒥᒃ ᐊᒥᑦᑐᖅᒥ ᓇᓄᐃᑦ ᑕᒫᓂ ᓄᓇᕗᑦᒥ ᓄᓇᖁᑎᑖᖑᓯᒪᔫᑉ ᓇᓛᓂ.

**ᑐᓂᓯᓂᖅ ᐅᓂᒃᑳᓂᒃ:**

ᕿᑭᖅᑖᓗᒃᒥ ᐆᒪᔪᓕᕆᔩᑦ ᑲᑎᒪᔨᖏᑦ (ᕿᑭᖅᑖᓗᒃᒥ ᐆᒪᔪᓕᕆᔩᑦ) ᑐᓂᓯᓯᒪᓕᕐᒪᑕ, ᐃᓄᒃᑎᑐᑦ ᐊᒻᒪᓗ ᖃᓪᓗᓈᑎᑐᑦ, ᑐᑦᓯᕋᐅᒻᒥᒃ ᐆᒪᔪᓕᕆᔨᕐᔪᐊᑦ ᐃᓱᒪᓕᐅᕈᑎᖓᓂᒃ ᐱᓪᓗᒋᑦ ᐆᒪᔪᓕᕆᔨᕐᔪᐊᑦ ᑲᒪᒋᔭᖃᕐᓂᖏᑦ ᐃᓱᒪᒋᔭᓂᒃ ᓄᑖᙳᕆᐊᕈᑎᓂᒃ ᒫᓐᓇ ᖃᓄᐃᓪᓗᐊᕐᓂᖏᓐᓂᒃ ᑲᑎᑦᑐᒋᑦ ᐊᔪᙱᑕᑦ ᐊᖑᓇᓱᒃᑕᐅᓂᕐᒥᒃ ᐊᒥᑦᑐᖅᒥ ᓇᓄᐃᑦ ᑕᒫᓂ ᓄᓇᕗᑦᒥ ᓄᓇᖁᑎᑖᖑᓯᒪᔫᑉ ᓇᓛᓂ. ᕿᑭᖅᑖᓗᒃᒥ ᐆᒪᔪᓕᕆᔩᑦ ᑐᑦᓯᕋᐅᑎᖓᑦ ᐊᒻᒪᓗ ᐊᓯᒃᑲᓂᖏᑦ ᑎᑎᖅᑲᑦ ᐊᑕᔪᑦ ᓈᓚᑦᑎᑦᓯᓂᕐᒧᑦ ᐊᑐᐃᓐᓇᐅᕗᑦ ᐱᔭᐅᒍᓐᓇᕐᑐᑎᒃ ᐅᕙᙵᑦ ᐆᒪᔪᓕᕆᔨᕐᔪᐊᑦ ᖃᕋᓴᐅᔭᒃᑯᑦ ᐊᓚᒃᑲᐅᒪᒡᕕᖓᑦ ([www.nwmb.com](http://www.nwmb.com)), ᐅᕝᕙᓘᓐᓃᑦ ᐅᖃᕐᕕᒋᓗᒋᑦ ᐆᒪᔪᓕᕆᔨᕐᔪᐊᑦ ᑐᕌᕈᑎᓂ ᑎᑎᕋᕐᑕᐅᒪᔪᓂ ᓄᙳᐊᓂ ᐅᑯᐊ ᑐᓴᕐᑎᑦᓯᒍᑏᑦ.

ᓈᓚᑦᑎᑦᓯᓂᖅ ᐃᓂᓕᐅᕐᑕᐅᒪᔪᖅ ᐱᑕᖃᕐᓂᐊᕐᓂᖓ ᑕᐃᑲᓂ ᕗᕉᐱᓱᕐ ᑐᔪᕐᒥᕕᒃᒥ (ᑯᔾᔨᓯ ᐃᓪᓗᕈᓯᖅ) ᐃᖃᓗᓐᓂ, ᓄᓇᕗᑦᒥ ᐅᕙᙵᑦ ᓰᑎᒻᐱᕆ 10-11, 2013 9:00ᒥᒃ ᐅᓪᓛᓴᒃᑯᑦ 5:00ᒧᑦ ᐅᓪᓗᒃᑯᑦ ᐊᑐᓂᑦ ᐅᓪᓘᓐᓂ. ᓱᓕᑦᑕᐅᖅ, ᐆᒪᔪᓕᕆᔨᕐᔪᐊᑦ ᐊᑐᕈᓐᓇᕐᒥᔪᑦ ᐅᓐᓄᒃᑯᑦ ᑲᑎᒪᓂᕐᓂᒃ ᐅᕙᙵᑦ 7:00 ᐅᕗᖓ 9:00 ᐅᓐᓄᒃᑯᑦ. ᑐᓂᓯᓯᒪᒡᕕᐅᒋᐊᓕᒃ ᐅᓂᒃᑳᓂᒃ ᐅᕗᖓ ᑭᒃᑯᓕᒫᓂᒃ ᓈᓚᑦᑎᑦᓯᓂᕐᒧᑦ ᐅᓇ ᐊᐅᒡᒍᔅᑎ 2, 2013. ᐱᒍᒪᔪᖃᕐᐸᑦ ᑐᓴᕋᑦᓴᑲᓐᓂᕐᓂᒃ ᐱᓪᓗᒋᑦ ᑐᓂᓯᓯᒪᒡᕕᐅᒋᐊᓖᑦ ᐅᕝᕙᓘᓐᓃᑦ ᐱᒍᒪᒍᑦᓯ ᑐᓴᕋᑦᓴᓂᒃ ᐱᓪᓗᒍ ᐅᐸᓐᓂᖅ ᐃᓚᐅᓗᓂ ᑭᒃᑯᓕᒫᓄᑦ ᐅᕝᕙᓘᓐᓃᑦ ᑲᒪᖃᑕᐅᔪᓄᑦ ᓈᓚᑦᑎᑦᓯᓂᕐᒥ, ᐊᑏ ᖃᐅᔨᒃᑲᕐᓯᐅᒃ ᐆᒪᔪᓕᕆᔨᕐᔪᐊᑦ.

ᐆᒪᔪᓕᕆᔨᕐᔪᐊᑦ ᑭᒃᑯᑐᐃᓐᓇᕐᓄᑦ ᐊᑐᐃᓐᓇᐅᑎᑦᓯᓂᐊᕐᑐᑦ ᐃᓘᓐᓇᖏᓐᓂᒃ ᑎᑎᕋᕐᓯᒪᔪᓂᒃ ᑐᓂᔭᓂᒃ ᑕᒡᕗᖓ, ᐃᓱᒪᒋᓗᒋᑦ ᐊᑐᕐᑐᑦ ᑲᙳᓇᕐᓂᖏᑦ ᐅᕝᕙᓘᓐᓃᑦ ᒪᐅᖓᑐᐃᓐᓈᕆᐊᖃᙱᓐᓂᖏᓐᓂᒃ ᐃᓱᒫᓗᒍᑏᑦ.

**ᖃᓄᖅ ᐱᔪᖃᕈᓐᓇᕐᐸ ᑐᓴᕋᑦᓴᑲᓐᓂᕐᓂᒃ:**

ᐱᒃᑲᓐᓂᕈᒪᔪᖃᕐᐸᑦ ᑐᓴᕋᑦᓴᑲᓐᓂᕐᓂᒃ ᐱᓪᓗᒍ ᑐᓂᓯᓂᖅ ᐅᕝᕙᓘᓐᓃᑦ ᐱᒍᒪᒍᑦᓯ ᐅᓂᒃᑳᓂᒃ, ᒪᓕᒐᕐᓂᒃ ᐊᑐᕐᑐᓂᒃ ᑭᒃᑯᓕᒫᓂᒃ ᓈᓚᑦᑎᑦᓯᓂᕐᓄᑦ ᐅᕝᕙᓘᓐᓃᑦ ᑲᑎᒪᔾᔪᑎᑦᓴᓂᒃ ᓈᓚᑦᑎᑦᓯᓂᕐᒧᑦ, ᐊᑏ ᖃᐅᔨᒃᑲᕐᓯᐅᒃ ᐆᒪᔪᓕᕆᔨᕐᔪᐊᑦ:

ᓄᓇᕗᑦᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ

ᑎᑎᖅᑲᒃᑯᕕᑦ 1379, ᐃᖃᓗᐃᑦ, ᓄᓇᕗᑦ X0A 0H0

ᐅᖄᓚᐅᑦ: (867) 975−7300

ᓱᑲᑦᑐᒃᑰᕈᑦ: (888) 421−9832

ᖃᕋᓴᐅᔭᒃᑯᑦ ᑐᕌᕈᑖ: receptionist@nwmb.com

ᖃᕋᓴᐅᔭᒃᑯᑦ ᐊᓚᒃᑲᐅᒪᒡᕕᖓᑦ: www.nwmb.com